Tamezwarut, ayen yeɛnan taẓrawt tasnalɣayt n yuɣbula, nufa-d aṭas n talɣiwin. Llan sin n wannawen n yismawen n yiɣbula: ismawen iḥerfiyen (84 n yisawen iḥerfiyen azal 20.64 %) deg umedya: Ismawen imalyen ḍeg wassuf, aṛecṛuc, amdun, aftis. Ismawen imalayen deg usget amedya: imdunen. Nesɛa ismawen untiyen deg wassuf: taɛwint, tagut, targa…, akked yismawen untiyen ɣer usget: tiɛwinin, iraggen… Anaw wis sin d ismawen uddisen, nufa-d 323 n yismawen azal n 79.36%, ismawen imalyen ɣer wassuf, amedya: asif n bu waman, aceṛcuṛ n yiddawen…. Ismawen untiyen ɣer wasuf deg umedya: targa n ḥiber, tala n ujeǧǧiḍ…